**AD MARINA BAR**

****

**IZVJEŠTAJ MENADŽMENTA**

**ZA 2022. godinu**



*Mart, 2023. godine*

SADRŽAJ:

[1. KRATAK OPIS POSLOVNIH AKTIVNOSTI I ORGANIZACIONE STRUKTURE 3](#_Toc130897315)

[1.1. Poslovno okruženje 4](#_Toc130897316)

[1.2. Položaj na tržištu 5](#_Toc130897317)

[1.3. Organizaciona struktura AD Marina Bar 7](#_Toc130897318)

[1.4. Zaposlenost 7](#_Toc130897319)

[1.5. Upravljačka i vlasnička struktura 8](#_Toc130897320)

[1.6. Vlasnička struktura 9](#_Toc130897321)

[1.7. Vizija, misija i ciljevi 10](#_Toc130897322)

[2. ANALIZA FINANSIJSKOG POLOŽAJA I REZULTATA POSLOVANJA 11](#_Toc130897323)

[2.1. Analiza strukture bilansa 11](#_Toc130897324)

[2.2. Analiza finansijskog, prinosnog i imovinskog položaja 17](#_Toc130897325)

[2.3. Racio pokazatelji 18](#_Toc130897326)

[2.4. Altmanov Z-score 20](#_Toc130897327)

[2.5. Informacije o članovima upravnih i nadzornih tijela 20](#_Toc130897328)

[3. MJERE ZAŠTITE ŽIVOTNE SREDINE 21](#_Toc130897329)

[4. PLANIRANI BUDUĆI RAZVOJ 26](#_Toc130897330)

[5. PODACI O AKTIVNOSTIMA ISTRAŽIVANJA I RAZVOJA 27](#_Toc130897331)

[5.1. Istraživanje i razvoj 27](#_Toc130897332)

[5.2. Saradnja sa obrazovnim institucijama 28](#_Toc130897333)

[6. INFORMACIJE O OTKUPU SOPSTVENIH AKCIJA, ODNOSNO UDJELA 28](#_Toc130897334)

[7. PODACI O FINANSIJSKIM INSTRUMENTIMA OD ZNAČAJA ZA PROCJENU FINANSIJSKOG POLOŽAJA I USPJEŠNOSTI POSLOVANJA 28](#_Toc130897335)

[8. INFORMACIJE O IZLOŽENOSTI RIZICIMA CIJENA, KREDITNIM RIZICIMA, RIZICIMA LIKVIDNOSTI I RIZICIMA NOVČANOG TOKA 30](#_Toc130897336)

[9. POSEBAN DIO - KORPORATIVNO UPRAVLJANJE 33](#_Toc130897337)

1. KRATAK OPIS POSLOVNIH AKTIVNOSTI I ORGANIZACIONE STRUKTURE

|  |  |  |
| --- | --- | --- |
|  | | |
| **1.** | **Naziv:** | **AD Marina Bar** |
| **2.** | **Adresa:** | *Obala 13 jula bb, 85000 Bar* |
| **3.** | **Telefon/fax:** | *+382 (30) 316-529* ***/ 317-786 / 311-106 /***  ***315-166 /313-906 / 311-135 /***  ***+382 (30) 315-166, 317-786*** |
| **4.** | **E-mail:** | [*marinabar@marina-bar.me*](mailto:marinabar@marina-bar.me) |
| **5.** | **Web site:**  **Radio-kanal VHF** | [*www.marina-bar.me*](http://www.marina-bar.me)  *VHF 09* |
| **6.** | **Osnivanje preduzeća** | *AD Marina Bar registrovana je kao samostalan pravni subjekt kod Privrednog Suda u Podgorici dana 11.06.2001. godine.*  *Saglasno zakonu o privrednim drustvima obavljena je preregistracija preduzeća i izdata potvrda Centralnog registra Privrednog Suda u Podgorici da je AD Marina Bar registrovana pod brojem 4-0001451/013 dana 12.08.2007. godine. Republički zavod za Statistiku Crne Gore izdao je Rješenje o razvrstavanju A.D. Marina Bar 07-12/4-0001451.* |
| **7.** | **Oblik organizovanja** | *Akcionarsko društvo* |
| **8.** | **Šifra djelatnosti** | *9329 Ostale zabavne i rekreativne aktivnosti* |
| **9.** | **Matični broj** | *02333155* |
| **10.** | **PIB** | *02333155* |
| **11.** | **PDV registracioni broj** | *80/31-00175-8* |
| **12.** | **Broj poreskog obveznika** | *80 -01 - 00312 – 8* |
| **13.** | **Ostale koneksne aktivnosti**  **predviđene Statutom** | *AD Marina Bar u pravnom prometu istupa u svoje ime i za svoj račun. Samostalno odgovara za svoje obaveze, ima svoj Žiro-račun br.: 510-1238-12 kod Crnogorske komercijalne banke Podgorica, i kod Prve banke CG Žiro- račun br.: 535-11751-37.* |
| **14.~~AD Marina Logo~~** | **Logo**  **Description: marina znak web** | *Znak Marine čine dva paralelna jedra svijetlo plave boje, na kojima je naznačena geografska širina i dužina lokacije Marine i ispisan tekst " BAR ".* |

AD Marina Bar, akcionarsko društvo osnovano 2001. godine, statutarnom segmentacijom preduzeća Prekookeanska Plovidba Bar. Ono što marinu Bar izdvaja je da je to prva i najstarija marina u Crnoj Gori, jedna je od prvih sagradjenih marina, izgradjena 1985. godine, kada se nautički turizam u Crnoj Gori tek počeo razvijati i svrstava se u red najvećih objekata nautičkog turizma na crnogorskom primorju.

Smještena je na koordinatama 420 05’ N i 190 05’ E u u srcu barskog zaliva u gradskom jezgru, uz samu gradsku plažu, okružena kvalitetnom infra i supra strukturom .

Marina Bar zahvata površinu od 148.000 m2. Kapaciteti su: 674 vezova u moru i 250 vezova na kopnu. Kompanija prati nove standarde u cilju obavljanja zadataka i pružanja usluga i zadovoljenje nautičkog gosta.

Osnovne usluge koje se pružaju u marini su: usluge veza u moru i veza na kopnu (suvi vez), tehnički servis plovila, parking prostor za 300 vozila, besplatni internet, benziska stanica, upotreba toaleta, snadbijevanje gatova vodom i električnom strujom,7/24 nadzor i bezbijednost, protiv požarna zaštita,besplatni WIFI.

Prednosti marine su višestruke: tehnička i kadrovska opremljenost, visok nivo sigurnosti i briga za ljude i imovinu, blizina aerodroma i željeznice i blizina grada i mnogobrojnih znamenitosti.

## 1.1. Poslovno okruženje

U većini svjetskih izvještaja [Crna Gora](http://senat.me/bc-2015-brend-crna-gora-turizam/) se rangira kao jedna od najbrže rastućih turističkih destinacija u svijetu. Crna Gora je mala ekonomija (nalazi se na 140. mjestu po veličini od 185 ekonomija koje su razmatrane). Ali kada je riječ o doprinosu turzima na BDP, ona je 30. ekonomija u svijetu po relativnoj veličini. Prema dugoročnom rastu nalazi se na 100. mjestu u svijetu, prema prognozama za [2018-2028. godin](http://senat.me/swot-analiza-crnogorske-ekonomije/)u.

AD Marina Bar u skladu sa ciljevima razvoja i unapređenja kompanije, planira izgradnju novih objekata, tako da se centar grada poveže sa gradskom Marinom. U funkcionalnom pogledu marina treba svojim sadržajima da uokviri turističku ponudu grada, jer se u njoj razvijaju aktivnosti koje su specifičnog karaktera, a opet vrlo dostupne i atraktivne svim stanovnicima i posjetiocima Bara, a ne samo direktnim korisnicima usluga marine.

Posebni ciljevi razvoja ovog projekta su: unaprijeđenje funkcionisanja marine uz obezbjeđenje široke ponude nautičkih sadržaja i usluga visokog kvaliteta unutar prostora marine, kreiranje prepoznatljivosti marine u oblikovno-arhitektonskom smislu kroz povezivanje marine i gradskog šetališta sa zaleđem i centrom grada, kroz prožimanje aktivnosti i sadržaja i kreiranje prepoznatljivog vizuelnog izraza cijelog prostora, a kroz očuvanje i unapređenje prirodnih vrijednosti prostora i njihovo usklađivanje sa stvorenim elementima sredine i poboljšanja kvaliteta sredine .

Stvaranjem savremenog i atraktivnog nautičkog centra nautičarima će se ponuditi usluge i smještaj po najvišim standardima, uz istovremeno pružanje kvalitetnog radnog okruženja zaposlenima i stalno povećanje vrijednosti kompanije marina Bar, što bi svakako imalo pozitivnih ekonomskih i socijalnih efekata na razvoj privrede i turizma i grada Bara i države Crne Gore.

## 1.2. Položaj na tržištu

Imidž Crne Gore kao atraktivne destinacije nautičkog turizma visokog kvaliteta stvara se kroz razvoj neophodne nautičke infrastrukture, u vidu marina i svih sadržaja koje nautičkim turistima pružaju kompletan užitak i sigurnost prilikom boravka u njima. Crna Gora je ušla u fazu ozbiljne izgradnje nautičkih, turističkih i hotelskih proizvoda, oblikovanja svoje ukupne turističke ponude i posljednjih godina nosi epitet nove i atraktivne destinacije za mega jahte.

Nalazi se na razvojnom putnom pravcu B5, uz akvatorij Luke Bar, što omogućava njenu povoljnu tržišnu pozicioniranost i ilustruje njen veoma povoljan makro i mikro geografski položaj i atraktivnost za buduća ulaganja.

„Marina“ Bar je tipična mediteranska nautička luka, namijenjena pasioniranim nautičarima i ljubiteljima sportsko-rekreativnog nautičkog turizma. Predstavlja turistički i nautički centar na ulazu u Jadransko more. Nalazi u prostoru izuzetno atraktivnog crnogorskog primorja, na distanci od 104 Nm od Otrantskih vrata i u blizini morskih obala Grčke, Hrvatske, Albanije i Italije i predstavlja prvu ulaznu luku pri ulasku u vodeni prostor Crne Gore.

Sa prosječno 270 sunčanih dana u godini, jedna je od najsunčanijih nautičkih luka na Mediteranu i idealno je mjesto za aktivni odmor kao što su planinarenje, kajaking, posjeta mnogobrojnim kulturno-istorijskim spomenicima i kulturnim događajima. „Marina“ ima veoma atraktivan geografski i geoprometni položaj i zbog svog povoljnog položaja i blizine otvorenog mora idealna je kao polazna luka za plovidbu slikovitom crnogorskom obalom.

Marina Bar predstavlja turističko-nautičku destinaciju koju karakterišu izvanredne prirodne vrijednosti, najbolje predočene kroz more, planine, blizinu Nacionalnih parkova, istorijsku vrijednost spomenika kulture, gastronomiju, običaje i folklor.

Bar kao turistička destinacija, može probuditi različite motive kod potencijalnih posjetilaca –nautičara, koji tako u marini Bar dobijaju kompletni turistički i nautički proizvod.

U cilju pružanja kvalitetnog servisa u „Marini“ se sprovodi anketa o praćenju i mjerenju zadovoljstva korisnika usluga. Podaci se prikupljaju i putem ličnog intervjua sa korisnicima. Osnovni sadržaji istraživanja obuhvata dobijanje podataka o socio-demografskom profilu nautičara, osnovnim obilježjima plovidbe, stepenu zadovoljstva elementima ponude. Ovako dobijeni rezultati omogućuju utvrđivanje glavnih prednosti i nedostatalka ukupne turističko nautičke ponude, praćenje novih trendova, što ima za cilj unapređenje i prilagođavanje ponude i usluga zahtjevima nautičkog gosta.

Na svjetskoj mapi marina, „Marina“ Bar je prepoznatljiva kao član brojnih međunarodnih asocijacija. Nakon obavljene sertifikacione posjete, TYHA je sertifikovala marinu Bar za Gold Anchor Scheme i dodijelila sertifikat marini Bar „Marina sa 3 zlatna sidra“.

„Marina“ Bar je stekla više međunarodnih sertifikata, ISO 9001:2015 i ISO 14001:2015 što je potvrda da je „Marina“ Bar ispunila postavljene ciljeve kao i održala imidž u širim regionalnim okvirima mediteranskog tržišta marina.

Naravno, može se reći da „Marina“ po opremljenosti i izgradjenosti ima konkurenciju kako u crnogorskim tako i u marinama u regionu. Međutim, svoju konkurentnu poziciju „Marina“ gradi kroz povoljne cijene usluga veza i usluga tehničkog servisa koje su veoma konkurentne i niže su u odnosu na ostale marine u Crnoj Gori i marine regiona.

Niže cijene veza i goriva u kombinaciji sa kvalitetom usluge i geografskom blizinom, doprinijele su da posljednjih godina i Crna Gora i Bar postanu interesantna mete za sidrenje mega jahti. Nizak nivo poslovnog rizika, slobodan vizni režim za turiste, blizina aerodroma Tivat, Podgorica, Dubrovnik i Tirana dobri su argumenti za razvoj nautičkog kompleksa „Marina“ Bar.

Marina Bar je atraktivna za ulaganje iz razloga dobre geografske pozicioniranosti i povoljna pozicija daje joj šansu za dugoročan razvoj svoje djelatnosti, ali je stavlja pred iskušenje zbog konkurencije koju ima u više različitih tipova marina u regionu.

Konkurentna pozicija barskog proizvoda nautičkog turizma bitno će zavisiti od marine kao davaoca usluga, ali i od sposobnosti same destinacije kao i svih privrednih subjekata koji na direktni i indirektni način učestvuju u formiranju turističkog proizvoda Bara.


Akcenat treba staviti na povećanje uredjenosti, sadržajnosti i atraktivnosti destinacije- podsticati uredjenje prostora kako marine tako i zaleđa i obale prema eko standardima, a u skladu sa očekivanjima gostiju, a u cilju dobijanja kvalitetnog turističko- nautičkog proizvoda.

Pozitivni efekti nautičkog turizma manifestuju se na svim nivoima, a njegov razvoj ne znači samo novi kvalitet cjelokupnog turističkog razvoja, nego i razvoj cijelog niza pratećih privrednih djelatnosti, čiji efekti su posebno značajni za Opštinu Bar i Crnu Goru.

Ispitivanja konkurentnosti nautičke ponude Crne Gore i „Marine“ Bar ukazuju da čistoća mora, povoljna lokacija i prirodne ljepote, osjećaj sigurnosti u zemlji i u samoj „Marina“, komparativne su prednosti nautičke ponude, dok su nekompletna izgrađenost infrastrukture nautičkog centra, slabija ugostiteljska ponuda i neopremljenost marine najveci nedostaci.

Analizom datih nalaza može se zaključiti da snage i prednosti uzete zajedno sa potencijalnim šansama iz okruženja nadmašuju slabosti i potencijalne opasnosti preduzeća AD „Marina“ Bar, što znači da su investiciona ulaganja opravdana.

## 1.3. Organizaciona struktura AD Marina Bar



Slika br.1: Postojeća organizaciona struktura AD Marina Bar

## 1.4. Zaposlenost

Karakteristike ovog aspekta funkcionisanja Marine u 2022.g. su sledeće :

Ukupno je 38 zaposlenih, od kojih je 26 u radnom odnosu na neodređeno vrijeme, a 12 u radnom odnosu na odredjeno vrijeme.

Kvalifikaciona struktura je sledeća:

* Doktor nauka – 2
* Magistar – 5
* Visoka stručna sprema –12
* Viša stručna sprema – 4
* Srednja stručna sprema – 14
* Osnovna škola -1

Grafik br.1 : Kvalifikaciona struktura zaposlenih

**Kvalifikaciona struktura zaposlenih**

Prosječna starosna dob zaposlenih je 46 godina

Prosječan radni staž zaposlenih je 22 godine

Polna struktura je sledeća: 14 žena i 24 muškaraca

Nema viška radnika

Na bazi navedenog proističe da zaposleni radnici svojim brojem i kvalifikacionom strukturom mogu na adekvatan i kvalitetan način da odgovore svim zahtjevima koje nameće obavljanje osnovne djelatnosti Kompanije.

## 1.5. Upravljačka i vlasnička struktura

Upravljačka struktura preduzeća uslovljena je vlasničkom strukturom i postojećim pravnim statusom preduzeća. Upravljačku strukturu preduzeća čine:

* **Skupština akcionara**
* **Odbor direktora**

|  |  |
| --- | --- |
| **Predsjednik Odbora Direktora:** | *Daniela Djurović* |
| Članovi Odbora Direktora: | *Muamer Rašćić*  *Nebojša Barjaktarović*  *Milorad Leković*  *Vidak Milić* |
| Izvršni direktor: | *Željko Stojović* |
| Sekretar Društva: | *mr Mirjana Stanović* |
| Revizor: | *REVIKO doo - Podgorica* |

## 1.6. Vlasnička struktura

* Naziv emitenta: AD MARINA BAR
* Simbol trgovine : MARB
* Nominalna vrijednost po akciji: 5,7926 €
* Ukupno akcija: 1.519.379
* Vrijednost akcijskog kapitala: 8.801.154,79 €

|  |  |  |
| --- | --- | --- |
| **Vlasnik** | **br. akcija** | **%** |
| **Država** | 295.838 | 19.4710 |
| **Investiciono-razvojni fond CG** | 258.283 | 16.9992 |
| **Fond PIO CG** | 203.704 | 13.4071 |
| **Zavod za zapošljavanje CG**  **Ostala pravna lica  Fizička lica** | 67.902  54.504  639.148 | 4.4691  3.5873  42.0664 |
| ***Ukupno*** | ***1.519.379*** | ***100.0000*** |

Tabela br.1: Struktura kapitala na dan 31.12.2022.g

Grafik br. 2: Struktura kapitala AD Marina Bar na dan 31.12.2022.g.

## 1.7. Vizija, misija i ciljevi

Vizija kompanije jeste da uz očuvanje dugogodišnje tradicije, AD „Marina“ Bar bude stabilna i uspješna, rastuća kompanija posvećena pružanju usluga zavidnog kvaliteta i najviših standarda sigurnosti. To znači: „Biti kompanija koja će zadovoljiti klijente i akcionare i istovremeno biti atraktivno mjesto za rad i iskoristiti šansu za mogući rast u regionu“.

Misija kompanije - Dugogodišnja tradicija, uspješnost i stabilnost garantuju inovativne i kvalitetne usluge u nautičkom turizmu za svoje klijente po prihvatljivim cijenama na način da ojača svoju poziciju na tržištu.

U svemu što radi „Marina“ Bar teži postizanju poslovne efikasnosti, kvalitetnom i brzom razvoju, poboljšanju profitabilnosti. Na taj način će „Marina“ Bar ostvariti snažan rast uz istovremeno povećanje vrijednosti za akcionare.

U skladu s vizijom, ciljevima i strategijom, temeljne vrijednosti i načela poslovanja su:

* Težnja ka ostvarivanju postavljenih ciljeva, podsticanje razvoja, donošenje čvrstih i brzih odluka, prepoznavanje i nagrađivanje za istaknute rezultate.
* Inovativnost i kreativnost-podsticanje inovativnosti i otvorenosti za nove ideje kako bi se pružila nova vrijednost.
* Usmjerenost na korisnika-stalna težnja da usluge budu kvalitetne , stručno obavljene i iznad očekivanja korisnika.

# ANALIZA FINANSIJSKOG POLOŽAJA I REZULTATA POSLOVANJA

# 2.1. Analiza strukture bilansa

Analiza finansijskog, prinosnog i imovinskog položaja privrednog društva AD „Marina“ Bar urađena je sa ciljem:

* ocjene njegovog finansijskog položaja u užem smislu, što podrazumijeva ocjenu njegove finansijske ravnoteže i ocjenu njegove finansijske strukture;
* ocjenu njegovog prinosnog položaja, što podrazumijeva analizu strukture i rasporeda ukupnog i poslovnog prihoda, analizu rentabilnosti, analizu finansijske moći i analizu rizika;
* ocjenu imovinskog položaja, što podrazumijeva analizu strukture fiksne i obrtne imovine, te efikasnost korišćenja imovine mjereno kroz brzinu obrta imovine i prosječan broj dana vezivanja
* ocjenu boniteta preduzeća

Analiza je urađena na bazi zvaničnih finansijskih iskaza sastavljenih na dan 31.12.2022. godine

Tabela br. 2: Bilans stanja AD ”Marina” Bar na dan 31.12.2022. god.

|  |  |  |  |
| --- | --- | --- | --- |
| POZICIJA | Redni broj | Iznos | |
| Tekuća  2022. godina | Prethodna  2021. godina |
|
| **AKTIVA** |  |  |  |
| **A. NEUPLAĆENI UPISANI KAPITAL** | 001 |  |  |
| **B. STALNA IMOVINA** | 002 | **10.225.896** | **10.100.867** |
| **(003+004+009)** |
| I. NEMATERIJALNA ULAGANJA | 003 | - | - |
| II NEKRETNINE,POSTROJENJA,OPREMA I BIOLOŠKA SREDSTVA  (009+010+011+015) | 008 | **10.225.896** | **10.100.867** |
| 1. Zemljište i objekti | 009 | 1.008.928 | 1.105.728 |
| 2. Postrojenja i oprema | 010 | 256.601 | 261.794 |
| 3. Ostala ugrađena oprema, alati i oprema | 011 |  |  |
| 4. Avansi za nekretnine, postrojenja, opremu i biološka sredstva i nekretnine, postrojenja, opremu i biološka sredstva u pripremi. | 015 | 8.739.976 | 8.733.345 |
| III DUGOROČNI FINANSIJSKI PLASMANI (017 do 023) | 016 | 0 | 0 |
| 1. Učešća u kapitalu zavisnih pravnih lica | 017 |  |  |
| 2. Dugoročni krediti matičnom i zavisnim pravnim licima | 018 |  |  |
| 3. Učešća u kapitalu kod pravnih lica(sem zavisnih pravnih lica) | 019 |  |  |
| 4. Dugoročni krediti pravnim licima kod kojih postoji učešće u kapitalu(sem zavisnih pravnih lica) | 020 |  |  |
| 5. Učešća u kapitalu koja se vrijednuju metodom učešća | 021 |  |  |
| 6. Dugoročna finansijska ulaganja(dati krediti i hartije od vrijednosti) | 022 |  |  |
| 7. Ostali dugoročni finansijski plasmani i potraživanja | 023 |  |  |
| **C. ODLOŽENA PORESKA SREDSTVA** | 024 |  |  |
| **D. OBRTNA SREDSTVA  (026+031+039+043+044)** | 025 | **2.371.766** | **1.926.275** |
| I. ZALIHE | 026 |  |  |
| II. KRATKOROČNA POTRAŽIVANJA,  (021 do 024) | 031 | **227.534** | **266.441** |
| 1. Potraživanja od kupaca | 032 | 218.724 | 260.437 |
| 2. Potraživanja od matičnog i zavisnih pravnih lica | 033 |  |  |
| 3. Potraživanja od ostalih povezanih lica | 034 |  |  |
| 4. Ostala potraživanja | 035 | 8.810 | 6.004 |
| III KRATKOROČNI FINANSIJSKI PLASMANI | 039 |  |  |
| IV GOTOVINA NA RAČUNIMA I U BLAGAJNI | 043 | 2.144.232 | 1.659.834 |
| V STALNA SREDSTVA NAMIJENJENA PRODAJI I SREDSTVA POSLOVANJA KOJE JE OBUSTAVLJENO | 044 |  |  |
| **E. AKTIVNA VREMENSKA RAZGRANIČENJA** | 045 | **14.428** | **4.962** |
| **F. UKUPNA AKTIVA  (001+002+024+025+045)** | 046 | **12.612.090** | **12.032.104** |
| **PASIVA** |  |  |  |
| **A. KAPITAL (102 do 116)** | 101 | **12.160.437** | **11.675.616** |
| I. OSNOVNI KAPITAL | 102 | 8.801.155 | 8.801.155 |
| II. NEUPLAĆENI UPISANI KAPITAL | 103 |  |  |
| III. EMISIONA PREMIJA | 104 |  |  |
| IV. REZERVE(106+107+108+109-110) | 105 | 313.827 | 180.457 |
| 1. Zakonske rezerve | 106 | 93.614 | 93.614 |
| 2. Statutarne rezerve | 107 |  |  |
| 3. Druge rezerve | 108 |  |  |
| 4. Pozitivne revalorizacione rezerve i nerealizovani dobici po osnovu finansijskih sredstava i drugih komponenti ostalog sveobuhvatnog rezultata | 109 | 220.213 | 86.843 |
| 5. Negativne revalorizacione rezerve i nerealizovani dobici po osnovu finansijskih sredstava i drugih komponenti ostalog sveobuhvatnog rezultata | 110 |  |  |
| V. NERASPOREDJENI DOBITAK ILI GUBITAK (112+113-114-115) | 111 | 3.045.455 | 2.694.004 |
| 1. Neraspoređeni dobitak ranijih godina | 112 | 2.694.004 | 2.397.685 |
| 2. Neraspoređeni dobitak tekuće godine | 113 | 337.811 | 296.319 |
| 3. Gubitak ranijih godina | 114 |  |  |
| 4. Gubitak tekuće godine | 115 |  |  |
| VI. UČEŠĆE KOJE NE OBEZBJEĐUJE KONTROLU | 116 |  |  |
| **B. DUGOROČNA REZERVISANJA I  DUGOROČNE OBAVEZE (118+122)** | 117 | **0** | **0** |
| I. DUGOROČNA REZERVISANJA | 118 | 0 | 0 |
| II. DUGOROČNE OBAVEZE ( 123+124) | 122 |  |  |
| 1. Dugoročni krediti | 123 |  |  |
| 2. Ostale dugoročne obaveze | 124 |  |  |
| **C. ODLOŽENE PORESKE OBAVEZE** | 125 |  |  |
| **D. DUGOROČNI ODLOŽENI PRIHODI I PRIMLJENE DONACIJE** | 126 |  |  |
| **E. KRATKOROČNA REZERVISANJA I  KRATKOROČNE OBAVEZE (128+129)** | 127 | **97.520** | **81.103** |
| I KRATKOROČNA REZERVISANJA | 128 |  |  |
| II KRATKOROČNE OBAVEZE (130 do 137) | 129 | 97.520 | 81.103 |
| 1. Obaveze po osnovu kredita i zajmova od lica koja nisu kreditne institucije | 130 | 0 | 0 |
| 2. Obaveze po osnovu kredita od kreditnih institucija | 131 |  |  |
| 3. Primljeni avansi, depoziti i kaucije | 132 |  |  |
| 4. Obaveze prema dobavljačima | 133 | 7.520 | 626 |
| 5. Obaveze po mjenicama | 134 |  |  |
| 6. Ostale obaveze iz poslovanja i ostale kratkoročne obaveze (138 do 142) | 137 | 90.000 | 80.477 |
| 6.1. Ostale obaveze iz poslovanja | 138 | 3.410 | 3.410 |
| 6.2. Ostale kratkoročne obaveze | 139 | 36.817 | 38.467 |
| 6.3. Obaveze po osnovu poreza na dodatu vrijednost i ostalih javnih prihoda | 140 | 9.235 | 10.421 |
| 6.4. Obaveze po osnovu poreza na dobit | 141 | 40.538 | 28.179 |
| **F. PASIVNA VREMENSKA RAZGRANIČENJA** | 143 | **367.773** | **275.385** |
| **E. UKUPNA PASIVA (101+117+125+126+127+143)** | 144 | **12.612.090** | **12.032.104** |

Komentar pojedinih pozicija BILANSA STANJA na dan 31.12.2022.godine:

U aktivi bilansa stanja dominira učešće stalne imovine koje na kraju 2022. godine iznosi **81,08%** i **veća** je za 1,24**%** u odnosu na uporedni period 2021.g., što AD „Marina“ Bar svrstava u red kapitalno intenzivnih preduzeća. S obzirom, da visoko učešće osnovnih sredtstava u strukturi imovine može da determiniše visok koeficijent poslovnog rizika menadžment Društva vodi opreznu politiku finansiranja kroz manji nivo zaduženosti kako ukupan rizik poslovanja ne bi bio značajnije multiplikovan.

Finansijska struktura pasiva pomjerena je prema sopstvenim izvorima finansiranja. Društvo ne koristi dugoročni dug te u tom pogledu ima veoma značajnu finansijsku fleksibilnost.

Vrijednost **obrtne imovine** je na kraju ovog izvještajnog perioda u odnosu na prethodnu godinu **veća za 23,13%.**

**Potraživanja iz poslovnih odnosa** čine potraživanja od kupaca u zemlji i inostranstvu i ostala kratkoročna potraživanja i ona su u odnosu na prethodnu godinu **manja za 14,60%.**

**Gotovina i gotovinski ekvivalenti** obuhvataju sredstva u blagajni, sredstva na poslovnim računima i sredstva na deviznim računima, i u odnosu na prethodnu godinu su **veća za 29,18%**.

**Aktivna vremenska razgraničenja** su na kraju 2022. godine u odnosu na kraj 2021. **veća za 190,77%**.

**Kapital** akcionarskog društva na kraju ovog izvještajnog perioda je u odnosu na prethodnu godinu **veći za 4,15%.**

Vrijednost **akcijskog kapitala** u ovoj godini iznosi **8.801.155€** i isti je kao u prethodnoj godini po već navedenoj strukturi.

**Revalorizacione rezerve** formirane su na osnovu efekta revalorizacije odnosno, po osnovu efekta izvršene procjene vrijednosti osnovnih sredstava po MRS 16 ,,Nekretnine, postrojenja i oprema”. Pozitivne revalorizacione su na veće za 153,58% u odnosu na prethodnu godine imajući u vidu da je tokom 2022. godine izvršena procjena vrijednosti servisa i benzinske pumpe, dok su **ostale** **rezerve** na istom nivou u iznosu od **93.614€** kao u 2021. godini.

**Nerasporedjena dobit** je na kraju ove godine je **veća** u odnosu na prethodnu godinu **za 12,54%** i iznosi **3.031.815 €**.

**Dugoročnih rezervisanja i dugoročnih obaveza nema u ovom izvještajnom periodu.**

**Kratkoročna rezervisanja i kratkoročne obaveze** iz poslovanja obuhvataju kratkoročne finansijske obaveze, obaveze iz poslovanja, ostale kratkoročne obaveze i obaveze po osnovu PDV i ostalih javnih prihoda, dok od 2021. godine ne uključuju pasivna vremenska razgraničenja. Navedene obaveze umanjene za pasivna vremenska razgraničenja, u ovom izvještajnom periodu iznose **97.520€** i u odnosu na prethodnu godinu ove obaveze su **veće** **za** **20,24%**.

**Obaveze prema dobavljačima** na kraju ove poslovne godine iznose **7.520€** što je **više** nego na kraju prethodne godine.

**Pasivna vremenska razgraničenja** su u odnosu na 2021-u **veća za 33,55%.**

Obaveza po osnovu poreza na dobit na kraju ove godine, odnosno na kraju ovog obračunskog perioda iznosi 40.538€ ,koliko iznosi i **poreski rashod perioda.**

Bilans uspjeha AD “Marina” Bar za obračunski period od 1.1.2022. do 31.12.2022. dat je sledećom tabelom:

Tabela br. 3: Bilans uspjeha AD “Marina” Bar za period od 01.01.2022. do 31.12.2022.

|  |  |  |  |
| --- | --- | --- | --- |
| POZICIJA | Redni broj | Iznos | |
| Tekuća  2022. godina | Prethodna 2021. godina |
|
| **1. Prihodi od prodaje-neto prihod** | 201 | **1.002.967** | **943.034** |
| **2. Promjena vrijednosti zaliha gotovih proizvoda inedovršene proizvodnje** | 202 |  |  |
| **3. Prihodi od aktiviranja učinaka i robe** | 203 |  |  |
| **4. Ostali prihodi iz poslovanja(205 do 207)** | 204 | **339.073** | **279.911** |
| a) Ostali poslovni prihodi | 205 | 281.437 | 250.431 |
| b) Ostali prihodi iz poslovanja | 206 | 57.636 | 29.480 |
| c) Prihodi po osnovu vrijednosnog usklađivanja imovine | 207 |  |  |
| **5. Troškovi poslovanja(209+210+210a)** | 208 | **262.516** | **228.072** |
| a) Nabavna vrijednost prodate robe i troškovi materijala | 209 | 40.967 | 36.697 |
| b) Ostali troškovi poslovanja(rezervisanja i ostali poslovni rashodi) | 210 | 161.473 | 125.524 |
| c) Amortizacija | 210a | 60.076 | 65.851 |
| **6. Troškovi zarada, naknada zarada i ostali lični rashodi(212+213)** | 211 | **620.034** | **630.228** |
| a) Neto troškovi zarada, naknada zarada i lični rashodi | 212 | 458.880 | 394.053 |
| b) Troškovi poreza i doprinosa(214 do 216) | 213 | 161.154 | 236.175 |
| 1/Troškovi poreza | 214 | 34.780 | 50.600 |
| 2/Troškovi doprinosa za penzije | 215 | 108.064 | 111.023 |
| 3/Troškovi doprinosa | 216 | 18.310 | 74.552 |
| **7. Rashodi po osnovu vrijednosnog usklađivanja imovine(osim finansijske)** | 217 |  |  |
| **8. Ostali rashodi iz poslovanja** | 220 | **2.432** | **5.896** |
| **I POSLOVNI REZULTAT(201+202+203+204-208-211-217-220)** | 221 | **457.058** | **358.749** |
| **9. Prihodi po osnovu učešća u kapitalu** | 222 |  |  |
| **10. Prihodi od ostalih finansijskih ulaganja i zajmova(kamate, kursne razlike i efekti ugovorene zaštite)** | 226 | **5.981** | **4.481** |
| **11. Ostali prihodi po osnovu kamata, kursnih razlika i drugih efekata ugovorene zaštite** | 230 |  |  |
| **12. Vrijednosno usklađivanje kratkoročnih finansijskih sredstava i finansijskih ulaganja koji su dio obrtne imovine** | 234 | **(84.686)** | **(38.713)** |
| **13. Rashodi po osnovu kamata, kursnih razlika i drugih efekata ugovorene zaštite** | 237 | **4** | **19** |
| **II FINANSIJSKI REZULTAT(222+226+230+234-237)** | 241 | **(78.709)** | **(34.251)** |
| **III REZULTAT IZ REDOVNOG POSLOVANJA  PRIJE OPOREZIVANJA (221+241)** | 242 | **378.839** | **324.498** |
| **IV REZULTAT PRIJE OPOREZIVANJA** | 244 | **378.349** | **324.498** |
| **14. Poreski rashod perioda(246+247)** | 245 | **40.538** | **28.179** |
| 1. Tekući porez na dobit | 246 | 40.538 | 28.179 |
| 2. Odloženi poreski rashodi ili prihodi perioda | 247 |  |  |
| **15. Dobitak ili gubitak nakon oporezivanja(244-245)** | 248 | **337.811** | **296.319** |
| **V NETO SVEOBUHVATNI REZULTAT** |  | **337.811** | **296.319** |

Komentar pojedinih kategorija/pozicija BILANSA USPJEHA u 2022. godini u poređenju sa 2021. godinom je sledeći:

**Prihodi od prodaje usluga** čine: prihodi po osnovu korisćenja veza marine, prihodi od servisa i u odnosu na 2021-u godinu su u ovom izvještajnom periodu **veći za 6,36%.**

**Ostali prihodi iz poslovanja** su prihodi po osnovu zakupnina i prihodi ostvareni od usluga parkinga, kao i ostali prihodi. Oni su u odnosu na prethodnu godinu **veći za 21,14%.**

**Nabavna vrijednost prodate robe i troškovi materijala** su u ovoj godini za **11,64% veći** nego što su bili u prethodnoj godini.

**Trošak amortizacije** osnovnih sredstava obračunava se na nabavnu vrijednost odnosno procijenjenu vrijednost umanjenu za procijenjeni iznos rezidualnog ostatka, proporcionalnom metodom primjenom stopa koje se utvrđuju na osnovu procijenjenog vijeka upotrebe osnovnog sredstva. Amortizacija se obračunava počevši od narednog mjeseca za novonabavljena osnovna sredstva, odnosno obračunom na vrijednost osnovnih sredstava, utvrđenu krajem prethodne godine, za ostala osnovna sredstva. Amortizacija je veoma važna stavka i ima neposredan uticaj na prikazivanje finansijskih rezultata. Ovaj trošak u 2022. godini je bio **manji za 8,77%**.

**Ostale poslovne rashode** čine: troškovi transportnih usluga, troškovi tekućeg održavanja, troškovi reklame i propagande, troškovi ostalih usluga, troškovi neproizvodnih usluga (troškovi pomoći i sponzorstva, troškovi advokatskih usluga, intelektualne usluge, troškovi obezbjeđenja imovine i lica, troškovi revizije, komunalne usluge, utrošena voda, troškovi održavanja reg. CDA, troškovi održavanja programa), troškovi reprezentacije, troškovi premije osiguranja, troškovi platnog prometa, troškovi poreza (troškovi poreza na imovinu, opštinske i komunalne takse, troškovi članarina) i ostali nematerijalni troškovi. Imajući sve navedeno u vidu, **Ostali troškovi poslovanja** su za **28,64% veći** nego u prethodnoj godini.

**Troškove zarada, naknada zarada i ostale lične rashode** čine troškovi neto zarade i naknade zarada, troškovi poreza i doprinosa na zarade i naknade, naknade članovima Odbora direktora i Revizorskog odbora, troškovi ugovora o djelu, kao ostali lični rashodi, i oni su **manji** i to **za 1,62%** u odnosu na prethodnu godinu.

Oduzimanjem rashoda poslovanja od prihoda iz poslovanja dobija se **poslovni rezultat** koji na kraju ovog izvještajnog perioda, odnosno na kraju ove poslovne godine iznosi **457.058€** što je za **27,40% više** nego u prethodnom izvještajnom periodu, kada je na kraju te godine poslovni rezultat je iznosio 358.749 eura.

**Finansijski rezultat** nastao kao razlika izmedju finansijskih prihoda i finansijskih rashoda uvećana(ili umanjena) za vrijednosno usklađivanje kratkoročnih finansijskih sredstava i finansijskih ulaganja koji su dio obrtne imovine, pa u ovom izvještajnom periodu iznosi **-78.709€** u odnosu na 2021. godinu kada je ova pozicija iznosila **-34.251 €.**

Kao zbir poslovnog i finansijskog rezultata dobija se **rezultat iz redovnog poslovanja** **prije oporezivanja** koji na kraju izvještajnog perioda iznosi **378.349€** tako da je **neto rezultat** za **16,60% veći** nego prethodne godine.

**Tekući porez na dobit** na kraju ove godine iznosi **40.538€,** što svodi  **krajnji neto rezultat na iznos od 337.811€.**

## 2.2. Analiza finansijskog, prinosnog i imovinskog položaja

Analiza finansijskog položaja izvedena je na bazi bilansa stanja za 2022. godinu i komparirana je sa uporednim periodom iz 2021. godine. Navedena analiza ima za cilj da finansijski položaj Društva kvalifikuje kao: dobar, prihvatljiv ili loš. Analiza finansijskog položaja AD “Marina” urađena je na bazi analize finansijskog položaja u užem smislu i obuhvata; analizu finansijske ravnoteže i analizu finansijske strukture. Navedena analiza daje odgovore na sledeća pitanja:

1. Da li postoji tekuća likvidnost?
2. Da li su obezbijeđeni uslovi za održavanje buduće likvidnsoti?
3. Da li je struktura kapitala optimalizovana?
4. Da li postoje mogućnosti dodatnog zaduživanja i ostvarenja pozitivnog efekta finansijskog leveridža?

|  |  |  |  |  |
| --- | --- | --- | --- | --- |
| **Osnovni podaci o poslovanju** | | **2022** | **2021** | **Indeks** |
| 1 | Prihodi | 1.342.040 | 1.222.945 | 109,74 |
| 2 | EBITDA (€) | 461.930 | 401.016 | 115,19 |
| 3 | EBIT (€) | 401.854 | 335.165 | 119,90 |
| 4 | Neto dobit (€) | 337.811 | 296.319 | 114,00 |
| 5 | Ukupna aktiva (€) | 12.612.090 | 12.032.104 | 104,82 |
| 6 | Kapital | 12.146.797 | 11.675.616 | 104,04 |
| 7 | Osnovni kapital (€) | 8.801.155 | 8.801.155 | 100 |
| 8 | Neraspoređena dobit (€) | 3.031.815 | 2.694.004 | 112,54 |
| 9 | Obrtna imovina i AVR(€) | 2.386.194 | 1.931.237 | 123,58 |
| 10 | Kratkoročne obaveze i rezervisanja i PVR(€) | 465.293 | 356.488 | 130,52 |
| 11 | Dugoročne obaveze i dug. rezervisanja (€) | 0 | 0 | - |
| 12 | NOS (neto obrtna sredstva) (€) | 1.920.901 | 1.574.749 | 121,98 |
| 13 | Troškovi zaposlenih (€) | 620.034 | 630.228 | 98,38 |

Tabela br. 4: Osnovni podaci o poslovanju za period 2021-2022. god.

## 2.3. Racio pokazatelji

|  |  |  |  |  |
| --- | --- | --- | --- | --- |
| Red.br. | Pokazatelj | **2022** | **2021** | **Indeks** |
| **Pokazatelji rentabilnosti** | | | | |
| 1 | EBITDA marža (%) | 34,42 | 32,79 | 104,97 |
| 2 | Neto profitna marža (%) | 25,17 | 24,23 | 103,88 |
| 3 | ROE (%) | 2,86 | 2,55 | 112,16 |
| 4 | ROA (%) | 2,74 | 2,48 | 110,55 |
| 5 | Stopa bruto prinosa na ukupno ang.sredstva | 3,26 | 2,78 | 117,27 |
| **Pokazatelji ekonomičnosti** | | | | |
| 1 | Ekonomičnost ukupnog poslovanja | 1,39 | 1,36 | 102,21 |
| 2 | Ekonomičnost redovnog poslovanja | 1,52 | 1,42 | 107,04 |
| **Pokazatelji likvidnosti** | | | | |
| 1 | Opšti racio likvidnosti | 5,13 | 5,42 | 94,65 |
| 2 | Rigorozni racio likvidnosti | 5,13 | 5,42 | 94,65 |
| 3 | Koeficijent trenutne likvidnosti | 4,61 | 4,66 | 98,93 |
| **Pokazatelji finansijske strukture** | | | | |
| 1 | Pokazatelj samostalnosti (%) | 96,31 | 97,04 | 99,25 |
| 2 | Pokazatelj sigurnosti | 26,11 | 32,75 | 79,73 |
| 3 | Pokazatelj zaduženosti (%) | 3,69 | 2,96 | 124,66 |
| 4 | Koeficijent solventnosti | 27,11 | 33,75 | 80,33 |
| **Pokazatelji aktivnosti** | | | | |
| 1 | Koeficijent obrta ukupnih sredstava | 0,11 | 0,10 | 110,00 |
| 2 | Koeficijent obrta obrtne imovine | 0,62 | 0,67 | 92,79 |
| 3 | Koeficijent obrta potraživanja | 5,60 | 4,64 | 120,69 |
| 4 | Broj dana vezivanja potraživanja | 65,18 | 78,66 | 82,86 |
| **Pokazatelji tržišne vrijednosti** | | | | |
| 1 | EPS (neto dobitak po akciji) | 0,22 | 0,20 | 110,00 |
| 2 | Knjigovodstvena vrijednost po akciji | 7,85 | 7,68 | 102,21 |
| **Analiza finansijske ravnoteže** | | | | |
| 1 | Koeficijent fin. Stabilnosti | 0,84 | 0,87 | 96,55 |
| 2 | Koeficijent kratkoročne fin. Ravnoteže | 5,13 | 5,42 | 94,65 |

Tabela br. 5: Racio pokazatelji za period 2021 – 2022. god.

*Napomena za tabelu br. 5: U cilju prikazivanja preciznijih racio pokazatelja poslovanja Akitvna i Pasivna vremenska razgraničenja su pridodata Obrtnoj imovini i Kratkoročnim obavezama prilikom obračuna koeficijenata likvidnosti, solventnosti, ali i pokazatelja finansijske strukture. Njihovim isključivanjem i eventualnim odvajanjem od pomenutih pozicija dobijaju se značajno više vrijednosti pokazatelja likvidnosti koji ne prikazuju realnu sliku finansisjkog položaja preduzeća.*

Tabela br. 6:Odnos troškova zaposlenih i poslovnih prihoda

|  |  |  |
| --- | --- | --- |
| **Odnos troškova zaposlenih i poslovnih prihoda** | **2021** | **2022** |
| Trošak zaposlenih | 630.228 | 620.034 |
| Poslovni prihodi | 1.222.945 | 1.342.040 |
| **Trošak zaposlenih / Poslovni prihodi** | **51,53%** | **46,20%** |

Tabela br. 7:Odnos amortizacije i prihoda od prodaje

|  |  |  |
| --- | --- | --- |
| **Odnos troškova amortizacije i prihoda od prodaje** | **2021** | **2022** |
| Trošak amortizacije | 65.851 | 60.076 |
| Prihodi od prodaje | 943.034 | 1.002.967 |
| **Trošak amortizacije / Prihodi od prodaje** | **6,98%** | **5,99%** |

Analizom finansijske ravnoteže za uporedni period može se zaključiti sledeće:

* Koeficijent finansijske stabilnost u 2022. godine iznosi 0,84. To znači da preduzeće ima likvidnu rezervu kojom i u budućem periodu može održavati likvidnost.
* Kratkoročna finansijka ravnoteža je pomjerena prema kratkoročno vezanim sredstvima što znači da je dio kratkoročno vezanih sredstava finansiran dugoročnim izvorima finansiranja. Društvo ostvaruje i održava tekuću likvidnost. Koeficijent trenutne likvidnosti je 4,61 što je značajno iznad standardne vrijednosti.
* Zaduženost Društva je 3,69% ukupnih izvora finansiranja. Sopstveni kapital čini 96,31% ukupnih izvora i predstavlja značajnu garantnu supstancu povjeriocima.
* **Finansijski položaj društva može se kvalifikovati kao dobar.**
* **Dobar finansijski položaj daje značajno veće mogućnosti finansiranja Društva a samim tim i uslove za dalji rast i razvoj kompanije.**

Na bazi analize finansijskog položaja u 2022. godini može se zaključiti sledeće:

* Finansijski položaj Društva se može kvalifikovati kao dobar.
* Trajni i dugoročni izvori finansiranja su veći od dugoročno vezanih sredstava čime su stvoreni uslovi za održavanje likvidnosti u narednom periodu.
* Pokazatelji likvidnosti su dobri i zadovoljavaju pravila finansiranja.
* Koeficijent solventnosti je značajno visok što ukazuje na zadovoljavanje going concern principa.
* Društvo ostvaruje visoke stope rentabilnosti koje su značajno iznad prosjeka privrede i privredne grane
* Finansijska struktura društva je adekvatna.
* Nivo leveridža je nizak što daje veliku finansijsku fleksibilnost i ukazuje na neiskorišćeni kapacitet privlačenja dugoročnog duga .
* Neto obrtni fond je pozitivan.

## 2.4. Altmanov Z-score

Altmanov model za predviđanje bankrota preduzeća. Postoje 3 raspona vrijednosti koje preduzeće svrstavaju u uspješno, rizično ili pred bankrotom

|  |  |  |  |
| --- | --- | --- | --- |
| ***Z-SCORE*** | | | |
| ***R. br.*** | ***Pozicija*** | ***2021*** | ***2022*** |
| ***1*** | *Ukupna sredstva* | *12,032,104.00* | *12,612,090.00* |
| ***2*** | *Tekuća imovina* | *1,926,275.00* | *2,371,766.00* |
| ***3*** | *Stalna imovina* | *10,100,867.00* | *10,225,896.00* |
| ***4*** | *Obrtni kapital (2-3)* | *-8,174,592.00* | *-7,854,130.00* |
| ***5*** | *X1 (4/1)* | *-0.68* | *-0.62* |
| ***6*** | *Zadržani (neraspoređeni) dobitak* | *2,694,004.00* | *3,031,815.00* |
| ***7*** | *X2 (6/1)* | *0.22* | *0.24* |
| ***8*** | *Zarada prije odbitka kamata i poreza na dobitak* | *324,517.00* | *378,353.00* |
| ***9*** | *X3 (8/1)* | *0.03* | *0.03* |
| ***10*** | *Kapital* | *11,675,616.00* | *12,146,797.00* |
| ***11*** | *Obaveze* | *81,103.00* | *97,520.00* |
| ***12*** | *X4 (10/11)* | *143.96* | *124.56* |
| ***13*** | *Prihodi od prodaje* | *943,034.00* | *1,002,967.00* |
| ***14*** | *X5 (13/1)* | *0.08* | *0.08* |
| ***Z-SCORE*** | | ***86.04*** | ***74.50*** |
|  |  |  |  |  |
| ***Z > 2,99*** | *Stabilno i uspješno poslovanje* |  |  |  |
| ***1,81 < Z < 2,99*** | *Postoje problemi u poslovanju* |  |  |  |
| ***Z < 1,81*** | *Loše poslovanje* |  |  |  |

Tabela br. 8: Altmanov Z-score za period 2021 – 2022. god.

Kao što se može vidjeti iz posmatrane tabele AD ,,Marina“ Bar nastavlja trend stabilnog i uspješnog poslovanja.

## 2.5. Informacije o članovima upravnih i nadzornih tijela

* **Skupština** – najviši organ upravljanja, donošenje i usvajanje Statuta, finansijskih iskaza i izvještaja o poslovanju, izvještaja o radu Odbora direktora, donošenje Poslovnog plana i programa, bira i razrješava članove Odbora direktora, imenovanje Revizora Društva. Prilikom izbora članova OD svaka akcija sa pravom glasa daje broj glasova jednak broju članova odbora direktora koji se biraju (kumulativni princip).

Akcionar ili punomoćnik akcionara može sve glasove dati jednom kandidatu ili ih po svom nahodjenju rasporediti na više kandidata. Kandidati koji osvoje najveći broj glasova izabrani su za članove Odbora direktora od strane Skupštine akcionara.

Pravo predlaganja kandidata za članove Odbora direktora imaju akcionar i akcionari koji skupa imaju najmanje 5% akcionarskog kapitala.

Mandat članova Odbora direktora ističe na prvoj redovnoj godišnjoj sjednici Skupštine akcionara. Po isteku mandata isto lice može ponovo biti birano za člana Odbora direktora. Član Odbora direktora može podnijeti Skupštini Društva ostavku prije istekasvog mandata, o čemu obavještava Odbor direktora pismenim putem najmanje 14 dana unaprijed.

Statut Društva i njegove izmjene i dopune donosi Skupština akcionara većinom prisutnih odnosno zastupanih akcionara. Predlog za promjenu Statuta mogu da daju akcionari koji imaju najmanje 5% akcija i Odbor direktora.

* **Odbor direktora** - upravljanje Društvom, nadzor nad tekućim poslovanjem, utvrdjuje organizaciju Društva, donošenje opštih akata društva, imenuje i razrješava Izvršnog direktora i Sekretara Društva, donošenje Poslovnika o radu OD i sl. Članovi Odbora direktora imaju ovlašćenja u skladu sa zakonom i Statutom Društva.
* **Revizorski odbor** - prati postupak finansijskog izvještaja, prati efikasnost interne kontrole Društva, prati zakonom propisanu reviziju godišnjih i konsolidovanih finanijskih iskaza, prati nezavisnost angažovanih ovlašćenih revizora ili društva za reviziju, koji obavljaju reviziju, daje preporuke Skupštini Društva o izboru društva za reviziju ili ovlašćenog revizora, daje mišljenje, po zahtjevu Odbora direktora, vezano za indentifikaciju ključnih poslovnih rizika.

# MJERE ZAŠTITE ŽIVOTNE SREDINE

**Sistem menadžmenta životnom sredinom ISO 14001:20015**

Sistem zaštite životnom sredinom ISO 14001:2015, je implementiran u junu 2017. godine u sklopu Integrisanog sistema menadžmenta AD Marina Bar (integriran sa sistemom kvaliteta ISO 9001:2015) kada je AD Marina Bar dobila sertifikate iz pomenutih oblasi od strane renomirane sertifikacione kuće TÜV Rheiland-a. Ciljevi sistema menadžmenta životnom sredinom pored usaglašenosti sa utvrđenom politikom životne sredine AD Marina Bar obuhvataju: unapređivanje performansi životne sredine; ispunjavanje obaveza za usklađenost i ostvarivanje ciljeva životne sredine.

AD Marina Bar je sertifikovana marina u odnosu na vodeće međunarodne standarde očuvanja životne sredine u marinama širom svijeta. U skladu sa tim na principima održivog razvoja AD Marina Bar koncipira svoju razvojnu strategiju i poslovne ciljeve u nastojanju zauzimanja što bolje konkurentne pozicije na veoma zahtjevnom međunarodnom tržištu nautičkog turizma.

**AD Marina Bar "Blue Flag" marina**

|  |  |
| --- | --- |
|  | **AD Marina Bar** je "Blue Flag" marina, tj. prva marina sa plavom zastavicom "Blue Flag" u Crnoj Gori od 2017. godine produžavajući sertifikaciju zaključno sa martom 2022. godine. Ova prestižna i vodeća sertifikacija za marine dodjeljuje se od strane međunarodne organizacije *Foundation for Environmental Education* (FEE). Ovaj *Blue Flag Program* direktno je povezan sa održivim razvojem za plaže i marine širom svijeta sa striktnim i preciznim kriterijumima u odnosu na kvalitet vode u marini, edukaciju o zaštiti životne sredine, adekvatne informacije, sigurnost, upravljanje i druge servise na plažama i u marinama. |

**AD Marina Bar** **je ISO sertifikovana marina**

|  |  |
| --- | --- |
| Rezultat slika za tuv rheinland india pvt ltd | Od juna **2017. godine**, AD Marina Bar je prva sertifikovana marina u Crnoj Gori po ISO 9001:2015 i ISO 14001:2015 standardima od strane TÜV Rheinland-a. Ova dva veoma prestižna sertifikata za upravljanje sistemom kvaliteta i upravljanjem sistemom zaštite životne sredine u marini opredjeljuju nove razvojne strategije u budućim periodima razvoja AD Marine Bar. |

**AD Marina Bar** **Gold Anchor marina**

|  |  |
| --- | --- |
| TYHA-Gold-award-logo - Copy (2) | Od novembra 2017. godine, AD Marina Bar je sertifikovana sa tri Zlatna sidra **(3) *gold anchors*** u odnosu na *The* ***Gold Anchor Award Scheme Program***  od strane The Yacht Harbour Association (TYHA).  Ovaj program vode  The Yacht Harbour Association (TYHA) i  The Marina Industries Association (MIA). |

Politika zaštite životne sredine AD Marine Bar je sastavni dio Integrisanog sistema i poslovne politike.

**Politika zaštite životne sredine AD Marine Bar :**

* stalno poboljšava uspješnost zaštite životne sredine sprječavanjem svih oblika zagađivanja i onečišćenja,
* prati stanje vode kako bi se spriječilo i kontrolisalo svako zagađenje,
* upravlja sakupljanjem i odlaganjem otpada uz postepeno smanjenje, ponovno korišćenje i preradu istog,
* donosi Plan upravljanja otpadom u marini,
* promoviše lokalne ekološke akcije održivog razvoja u marini i priobalju,
* obavlja obuku zaposlenih, korisnika usluga i zainteresovanih lokalnih partnera za zaštitu životne sredine i održivog razvoja na području marine i priobalja,
* sprovodi stalni monitoring vode u akvatorijumu marine i publikuje periodične izvještaje u skladu sa politikom zaštite životne sredine,
* uspostavlja sistem upravljanja zaštitom životne sredine u marini i priobalju,
* organizuje i sprovodi preventivne ekološke akcije proaktivno djelujući u cilju zaštite životne sredine,
* sakuplja opasni otpad, adekvatno ga skladišti i isporučuje specijalizovanim kompanijama za reciklažu,
* obezbjeđuje specijalizovanu opremu za ispumpavanje otpadnih voda sa plovila,
* odlaže otpadne vode sa plovila, adekvatno ih skladišti u specijalizovane tankove i isporučuje specijalizovanim kompanijama za reciklažu,
* obezbjeđuju zaštitu akvatorijuma prilikom izlivanja otpadnih voda sa plovila,
* obavlja mjerenje nivoa buke u marini i emisije izduvnih gasova u marini stalno nastojeći da utiče na njihovo smanjenje,
* nastoji da održi dobijene relevantne međunarodne setifikate za zaštitu životne sredine i održivi razvoj kroz primjenu i uspostavljanje programa Blue Flag, Gold Anchor Scheme i ISO 14001:2015.

**Ciljevi sistema menadžmenta zaštitom životne sredine AD Marina Bar za 2022. godinu su:**

* Dobijanje uvjerenja o osposobljenosti za bezbjedan rad svih zaposlenih u AD Marina Bar;
* Dobijanje uvjerenja o osposobljenosti za rad sa protivpožarnom opremom u AD Marina Bar;
* Kontinuitet održavanja principa i zahtjeva sistema menadžmenta prema stadardima ISO 9001:2015 i ISO 14001:2015 za koje je AD Marina Bar već sertifikovana;
* Produženje članstva i sertifikata AD Marine Bar u okviru „Plave zastavice“ i njeno održanje kroz praćenje inovacija, zahtjeva i kriterijuma ove organizacije za 2022. godinu;
* Realizacija raznih aktivnosti održivog ekološkog razvoja u marini i okruženju;
* Održanje konstantne pripravnosti i raspoloživosti brane za sprečavanje zagađenja izazvanog prolivanjem zagađujućih materija;

**Procedure Integrisanog sistema AD Marina Bar koje se odnose na sistem menadžmenta životnom sredinom 140001:2015 su:**

* IDENTIFIKACIJA ASPEKATA ŽIVOTNE SREDINE I UTVRĐIVANJE NJIHOVOG ZNAČAJA NA ŽIVOTNU SREDINU

Za potrebe sistema upravlјanja zaštitom životne sredine AD „Marina“ Bar identifikuje i vrednuje aspekte životne sredine u odnosu na sve mikrolokacije i svaki organizacioni dio u okviru cjelokupne lokacije, odnosno procese i aktivnosti koje se u njima odvijaju.

Relevantne aspekte životne sredine predstavlјaju samo oni aspekti životne sredine koji mogu biti pod kontrolom AD Marina Bar i na koje ista može da utiče.

Prepoznati aspekat se unosi u obrazace: *Lista identifikovanih aspekata* (gdje se dalje vrši njegovo vrednovanje u odnosu na životnu sredinu po već utvrđenim parametrima) *i Registar aspekata i ekološki menadžment za ISO 14001:2015* (koji se sastoji od klasifikacije ekoloških aspekata po poslovnim procesima marine).

* IDENTIFIKOVANJE ZAKONSKIH I DRUGIH ZAHTJEVA

ISO 14001:2015 standard, sistem upravljanja zaštitom životne sredine, garantuje da je poslovanje AD Marina Bar usaglašeno sa nacionalnim propisima i zakonima, kada je u pitanju zaštita životne sredine. Usaglašeni su sledeći zakoni i propisi:

-Zakon o životnoj sredini ("Sl. list CG", br. 48/08, 40/10, 40/11, 27/14, 52/16)

-Zakon o procjeni uticaja na životnu sredinu("Sl. list CG", br. 80/05 i 40/10, 73/10 40/11, 27/13)

-Zakon o odgovornosti za štetu u životnoj sredini(”Sl. list CG”, br. 27/14)

-Zakon o vodama(„Sl. list CG“ br. 27/07, 73/10, 32/11, 47/11 48/15, 52/2016)

-Uredba o klasifikaciji i kategorizaciji površinskih i podzemnih voda(“Sl. list CG”, br. 2/07)

-Zakon o zapaljivim tečnostima i gasovima("Sl. list CG", br. 26/2010 i 31/2010, 48/2015)

-Zakon o upravljanju otpadom("Sl. list CG", br. 64/2011 i 39/2016)

-Pravilnik o postupanju sa otpadnim uljima(„Sl. list CG", br. 48/12)

-Pravilnik o bližem sadržaju i načinu podnošenja godišnjih izvještaja o sprovođenju planova upravljanje otpadom("Sl. list CG", br. 53/2012)

-Pravilnik o bližem sadržaju i načinu sačinjavanja plana upravljanja otpadom proizvođača otpada(„Sl. list CG", br. 05/13)

-Pravinik o načinu vođenja evidencije otpada i sadržaju formulara o transportu otpada("Sl. list CG", br. 50/2012)

-Zakon o zaštiti prirode("Sl. list CG", br. 54/16)

-Zakon o zaštiti od buke u životnoj sredini("Sl. list RCG", br. 28/11,1/14)

-Zakon o zaštiti i zdravlju na radu("Sl. list CG", br. 034/14)

-Zakon o zaštiti i spašavanju("Sl. List CG", br. 13/07 i 5/08, 32/11).

* PRIPRAVNOST I ODZIV U VANREDNIM SITUCIJAMA

Podaci o mogućim vanrednim situacijama, dobijeni na osnovu analize neusklađenosti i zapažanja o aktivnostima koje mogu biti uzrok istih. Izlazne vrijednosti ove procedure odnose se na osoblje uvježbano za odziv u slučaju nezgode ili vanredne situacije; kao i za sprječavanje i ublažavanje mogućih uticaja na životnu sredinu, koji mogu biti njihova posljedica, te obezbjeđenje sigurnih uslova rada na području marine.

* UPRAVLJANJE OTPADOM

Odvoz otpada s prostora marine obavlja Komunalno preduzeće DOO Bar, u skladu s važećim propisima.

Kategorizacija odpada se vrši u skladu sa Zakonom o upravlјanju otpadom. Ova procedura obuhvata: pravilno prikupljanje, razvrstavanje i predaju otpada; primjenu otpada za ponovno korišćenje ili reciklažu; preduzimanje malih koraka za ostvarenje ušteda energije; smanjenje upotrebe papira; smanjenje potrošnje vode i predaju elektronskog i drugog otpada ovlašćenom operaterima. Iz ove procedure formiraju zakonom propisani zapisi: *Godišnji izvještaj o otpadu*, *Formular o transportu otpada*, *Djelovodnik otpada* i *Evidencija otpada- proizvođača otpada*.

* PLAVA ZASTAVICA

Plavu zastavica dodjeljuje Fondacija za ekološku edukaciju (FEE). Program Plava zastavica se u Crnoj Gori sprovodi od 2003. godine, kada je NVO "EKOM" stekla pravo da bude nacionalni operater za Plavu zastavicu u Crnoj Gori.

Plava zastavica se dodjeljuje plažama i marinama koje ispunjavaju specifičan set kriterijuma koji se odnose na: ekološko infomisanje, ekološko upravljanje, sigurnost i usluge, kvalitet vode, korporativno-društvenu odgovornost i učešće lokalne zajednice.

Za marine je od 2017. godine potrebno ispoštovati 38 kriterijuma, od čega 21 imperativnih (obavezujućih), 17 preporučujućih. Marina Bar je prva marina u Crnoj Gori koja je dobila ovo obilježje. AD Marina Bar je ispunila kriterijume i obnovila sertifikat i dobila eko priznanje „Plava Zastavica – 2022“.

**AKTIVNOSTI U 2022. GODINI**

* REALIZOVANE AKTIVNOSTI U 2022. GODINI

1. Uredjenje ulazne rampe- zamjena dotrajalog sistema i ugradnja novog sistema (ugradnja nove rampe sa led diodama i elektronikom, ulazni automat sa inox nosačem i novi termali štampač;
2. Zamjena dotrajalih bitvi i ugradnja novih inox bitvi
3. Nabavka korporativnih zastava
4. Izrada flajera AD Marina Bar
5. Izrada štampanog materijala i publikacije u okviru Projekta National Travel Guide –Montenegro. ( U saradnji sa Nacionalnom turističkom organizacijom i  MInistarstvom turizma) i časpoisa Nacionalna geografija Crne Gore, započet novi projekat NATIONAL TRAVEL GUIDE –MONTENEGRO.
6. Izrada korporativnog promo materijala

e) Učešće i organizovanje eko-akcija Blue Flag Med Week i prezentacija na FB Blue Flag Week

* Ostale aktivnosti:

-Gostovanje Željka Stojovića, izvršnog direktora u emisiji „Promenadi četvrtkom“ na talasima Radio Bara

-Marina Bar-Član koordinacionog tijela za praćenje turističke sezone u Opštini Bar

-Marina Bar- Član Skupštine TO Bar

* TEKUĆE  ODRŽAVANJE

1. Održavanje električnih, vodovodnih i protiv-požarnih instalacija;
2. Održavanje postojećih objekata;
3. Održavanje ispravnosti ulazne rampe, opravke kablova za komunikaciju;
4. Održavanje sigurnih vezova u Marini;
5. Održavanje i čišćenje prostora u cilju ekološke zaštite.

# PLANIRANI BUDUĆI RAZVOJ

Preduzeće AD Marina Bar osnovano je i posluje u skladu sa **Going Concern** principom, odnosno Principom kontinuiranog poslovanja.

Na sljedećoj slici prikazan je šematski kontekst organizacije za AD Marinu Bar sa posebnim naglaskom na razumijevanje organizacije i njenog konteksta i razumijevanje potreba i očekivanja zainteresovanih strana u cilju planiranog budućeg razvoja svih zainteresovanih strana u marini.

**Context of the AD MB**

Slika br. 2: Šematski kontekst organizacije za AD Marinu Bar u cilju planiranog budućeg

razvoja svih zainteresovanih strana u marini

# PODACI O AKTIVNOSTIMA ISTRAŽIVANJA I RAZVOJA

## Istraživanje i razvoj

**Uvođenje i efikasno korišćenje standarda i sertifikata**

AD Marina Bar posebnu pažnju poklanja primjeni standarda sisema kvaliteta i zaštite životne sredine, te stečeni sertifikati za AD Marinu Bar predstavljaju značajan rezultat svih napora koji su uloženi u praćenje međunarodnih standarda, kao i podsticaj za dalje unapređenje poslovnog sistema u domenu ekoloških i tehničkih zahtjeva.

**Integrisani sistem menadžmenta**

Krajem maja 2017. godine AD Marina Bar je postala prva marina u Crnoj Gori sa sertifikatima ISO 9001:2015 Sistem menadžmenta kvalitetom i ISO 14001:2015 Sistem menadžmenta životnom sredinom. Sertifikaciju AD Marina Bar je obavilo prestižno sertifikaciono tijelo TÜV Rheinland. Sertifikati su važeći do 11.juna 2023.godine.

Integrisani sistem menadžmenta koji obuhvata Sistem menadžmenta kvalitetom i sistem zaštite životnom sredinom, doprinosi konkuretnom pozicioniranju AD Marine Bar na nautičko-turističkom tržištu. Navedenim sertifikatima se obezbjeđuje potvrda visokog kvaliteta u pružanju usluga, unapređenja postojećih kapaciteta, poštovanje standarda zaštite životne sredine, procjena aspekata zaštite životne sredine, upravljanje zaštitom životne sredine i poštovanje svi relevantnih zahtjeva propisanih standardima.

**Plava zastavica**

AD Marini Bar je 05.juna 2017.god, dodijeljeno ekskluzivno priznanje, čime je postala prva marina u Crnoj Gori u kojoj se viori Plava zastavica. Sertifikat se obnovio i u 2022.godini.

Program Plave zastavice promoviše održivi razvoj u priobalnim oblastiama mora i jezera. Program je osmišljen da podigne ekološku svijest i unaprijedi dobro ekološko ponašanje turista, lokalnog stanovništva, te uprave i osoblja na plažama i u marinama. Kriterijumi programa su kreirani tako da budu usklađeni sa nacionalnim, regionalnim i lokalnim propisima u svakoj zemlji, kako bi osigurali njihovu primjenju.

**Gold Anchor Scheme**

AD Marina Bar je u toku 2017.godine dobila od strane Međunarodne organizacije *The Yacht Harbour Association (TYHA)* i sistema *Gold Anchor Scheme* sertifikat *„Marina sa 3 zlatna sidra“.* Sertifikat je važeći do 31. marta 2023. godine.

Priznanje Tri Zlatna sidra se odnosi na nivo kvaliteta ispunjavanja međunarodnih propisa i kriterijuma za luke nautičkog turizma i marine, što podrazumijeva izuzetno važne korake u daljoj primjeni standarda Zlatnog sidra i nastavku članstva u ovoj prestižnoj organizaciji.

Međunarodna organizacija The Yacht Harbour Association (TYHA) predstavlja udruženje luka nautičkog turizma-marina, koja je ustanovljena sa ciljem da pomogne razvoj pomorske industrije u sektoru marina.

**Naučni projekti**

AD Marina Bar kao glavni koorganizator i učesnik III Međunarodne naučne konferencija Maritime and Port Logistics – MPL of the MHCL 2022 – Bar Conference, 14-16. decembar 2022. godine

Na MPL Bar Conference je bilo izloženo 26 naučno-istraživačkih radova koji su publikovani u Proceedings-u Bar Conference i više naučnih prezenacija čiji su autori univerzitetski profesori i istraživači iz 12 država širom svijeta od Memfisa i Talahasia u SAD do Kobea u Japanu i Singapura

Marina Bar je uzela učešće na konferenciji prezentujući dva rada:

„Status, trends and the future perspectivesof AD Marina Bar (MScT. Markolović, A.Ćorić, MSc. M.Stanović, MScS Papan

„Marina capcity analysis- A practical method for investment“( Prof.dr B.Dragović, Ž.Stojović, MSc. T. Markolović, MSc. M.Stanović, A. Ćorić)

**Obuke zaposlenih**

U skladu s Program o osposobljavanju za bezbjedan rad zaposlenih, dobijena uvjerenja o osposobljenosti za bezbjedan rad AD Marna Bar ( izdato: MMK Control)

## Saradnja sa obrazovnim institucijama

-JU Srednja stručna pomorska škola- Bar - ekološke radionice i akcije, kao i praktična nastava iz oblasti Integrisani sistem AD Marina Bar.

# 6. INFORMACIJE O OTKUPU SOPSTVENIH AKCIJA, ODNOSNO UDJELA

Privredno društvo AD “Marina” Bar u 2022. godini nije vršilo otkup sopstvenih akcija.


Takođe, preduzeće ne namjerava da stiče sopstvene akcije u narednom periodu.

# 7. PODACI O FINANSIJSKIM INSTRUMENTIMA OD ZNAČAJA ZA PROCJENU FINANSIJSKOG POLOŽAJA I USPJEŠNOSTI POSLOVANJA

Privredno društvo AD Marina Bar nema u svom portfelju finansijskih instrumentata, čije bi vrednovanje imalo uticaja na finansijski položaj i rezultate Društva.

AD Marina Bar, shodno vlasničkoj strukturi ima 1.519.379 akcija po nominalnoj vrijednosti u iznosu od 5,79 eura. Akcije su obične, svaka akcija jedan glas, prenos vlasništva nije ograničen, glase na ime.

U izvještajnom periodu za 2022. g. (period 01.01.-31.12.2022.g.) ukupno je bilo 13 transakcija MARB akcija na Montenegroberzi u ukupnom iznosu od 9.978,53 eura.




Grafik br. 3: Mjesečno kretanje cijene akcija AD Marina Bar tokom 2022.g.

Izvještaj o ukupnom prometu za navedeni period dat je sledećom tabelom:

|  |  |  |  |  |  |
| --- | --- | --- | --- | --- | --- |
| **MJESEC** | **MIN (€)** | **MAX (€)** | **PROMET (€)** | **Broj akcija** | **Br. Transakcija** |
| **JANUAR** | **2.00** | **2.00** | **0.00 €** | **0** | **0** |
| **FEBRUAR** | **2.15** | **2.18** | **3,239.03 €** | **1495** | **5** |
| **MART** | **2.18** | **2.20** | **3,918.30 €** | **1795** | **7** |
| **APRIL** | **2.20** | **2.20** | **0.00 €** | **0** | **0** |
| **MAJ** | **2.15** | **2.15** | **1,367.40 €** | **636** | **1** |
| **JUN** | **2.05** | **2.05** | **1,082.40 €** | **528** | **1** |
| **JUL** | **2.05** | **2.05** | **0.00 €** | **0** | **0** |
| **AVGUST** | **2.05** | **2.05** | **303.40 €** | **148** | **1** |
| **SEPTEMBAR** | **2.05** | **2.05** | **0.00 €** | **0** | **0** |
| **OKTOBAR** | **2.05** | **2.05** | **0.00 €** | **0** | **0** |
| **NOVEMBAR** | **2.05** | **2.05** | **0.00 €** | **0** | **0** |
| **DECEMBAR** | **2.00** | **2.00** | **68.00 €** | **34** | **1** |
|  | **UKUPAN** | **PROMET** | **9,978.53 €** | **4636** | **16** |

Tabela br. 9: Promet akcijama AD Marina Bar za dvanaest mjeseci 2022. godine



Grafik br. 4: Mjesečni promet akcija AD Marina Bar

# 8. INFORMACIJE O IZLOŽENOSTI RIZICIMA CIJENA, KREDITNIM RIZICIMA, RIZICIMA LIKVIDNOSTI I RIZICIMA NOVČANOG TOKA

Društvo se u svom poslovanju suočava sa različitim vrstama rizika, iz kojih mogu proisteći negativni efekti na poslovanje Društva, od kojih su ključni potencijalni gubici: profita, dijela imovine, reputacije (ugleda), tržišta, podataka i drugo.

U cilju eliminisanja potencijalnih gubitaka i smanjenja rizika,Društvo nastoji da uspostavi sveobuhvatan i pouzdan sistem upravljanja rizicima, koji pokriva sve poslovne aktivnosti i obezbijedi brze i pravovremene reakcije na izmjenu tržišnih okolnosti.

Koncept upravljanja rizicima obuhvata identifikaciju, procjenu i praćenje ključnih opasnosti i izazova, kvantifikaciju rizika i razvijanje adekvatnih strategija i taktika.

U tom cilju Društvo razvija kontrolne mehanizme koji imaju za cilj da preventivno djeluju.

Društvo prihvata koncept po kojem upravljanje rizicima treba da bude uključeno u sve faze poslovanja Društva i u sve aktivnosti koje se sprovode, do nivoa pojedinačnih projekata i procesnih radnji, sa ciljem da omogući:

* identifikaciju stanja, postojeće i potencijalne opasnosti
* procijenu mogućeg gubitke
* stvaranje pouzdane osnove za odlučivanje i planiranje
* efikasnije i rentabilnije korišćenje resursa
* bolje upravljanje incidentima, smanjenje gubitaka i troškova rizika, uključujući i komercijalne premije osiguranja
* veću bezbjednost i povjerenje stejkholdera
* efikasnije i efektivnije upravljanje

AD Marina Bar kao ključne rizike prepoznaje: operativni rizik, kreditni rizik, reputacioni rizik, rizik likvidnosti, valutni rizik i kamatni rizik.

U svom poslovanju AD Marina Bar je izložena rizicima karakterističnim za preduzeća nautičke djelatnosti čije poslovanje vežemo za međunarodna tržišta, a koji mogu uticati na tekuće poslovanje, ali i na pojedine strateške odluke Društva.

To su primarno:

* **Tržišni rizici** koji proizilaze iz opštih ekonomskih uslova poslovanja, smanjenja potražnje, zakonskih ograničenja naše zemlja kao i zemalja članica EU i drugih zemalja poslovnih partnera, socijalnih i drugih uslova i ograničenja. Nivo tržišnog rizika determinisan je prije svega stanjem nacionalne ekonomije, makroekonomskim indikatorima i mogućnošću održavanja i kreiranja ekonomskog rasta i razvoja. Imajući u vidi zadovoljavajuće rezultate na planu očekivanih stopa ekonomskog rasta i značajne rezultate na planu fiskalne konsolidacije smatramo da se nivo tržišnog rizika neće povećavati.
* **Cjenovni rizici** koji su vezani za promjene cijena u oblasti nautičke djelatnosti, promjene kamatnih stopa i cijena finansijskih instrumenata. Kompanija vodi stabilnu i predvidivu cjenovnu politiku koja joj omogućava da bude tržišno konkurentna.
* **Rizik promjene kamatne stope. Društvo nije izloženo** riziku promjene kamatne stope imajući u vidu činjenicu da nema dugoročni dug a da kratkoročne obaveze u strukturi izvora finabnsiranja učestvuju sa nešto više od 3%.

Društvo ima dobar finansijski položaj i značajnu finansijsku fleksibilnost koja se ogleda u postiojanju likvidne reserve I neiskorišćenim mogućnostima dodatnog zaduživanja što je može učiniti atraktivnom za buduća preuzimanja.

* **Rizik likvidnosti.** Društvo je u proteklom kvartalu likvidno. Pokazatelji likvidnosti su iznad zahtijevanih standarda. Stvoreni su uslovi za očuvanje buduće likvidnosti. Društvo generiše novčane tokove iz kojih sa lakoćom izmiruje tekuće obaveze ali i stvara mogućnosti za ulazak u značajniju investicinu aktivnost.
* **Valutni rizik.** Društvo ostvaruje prihode od prodaje u valuti koja je zakonsko i obračunsko sredstvo plaćanja tako da ne postoje rizici od promjene valutnih kureseva.
* **Rizik bezbjednosti.** Društvo primjenjuje savremnene bezbjednosne standardekako u pogledu preventive tako i u pogledu zaštite imovine i lica. Ovo se prvenstveno odnosi na protivpožarnu zaštitu, čuvanje i obezbjeđenje plovila i imovine i korišćenje instrumenata osiguranja.

U računovodstvenoj teoriji i praksi rizik poslovanja preduzeća se iskazuje kroz kvantifikaciju poslovnog, finansijskog i ukupnog rizika poslovanja.

Navedena analiza je uvijek praćena sa analizom praga rentabilnosti.

Naredna tabela prikazuje podatke vezane za određivanje donje tačke rentabilnosti i kvantifikaciju navedenih rizika.

|  |  |  |  |
| --- | --- | --- | --- |
| **RIZIK OSTVARENJA FINANSIJSKOG REZULTATA I DONJA TAČKA RENTABILNOSTI** | | | |
|  |  |  |  |
| **Rbr** | **Pozicija** | **Iznosi po godinama** | |
| **2022** | **2021** |
| 1 | POSLOVNI PRIHODI | 1.284.404 | 1.193.465 |
| 2 | VARIJABILNI RASHODI | 119.636 | 116.338 |
| 3 | **MARŽA POKRIĆA (1 - 2)** | **1.164.768** | **1.077.127** |
| 4 | FIKSNI I PRETEŽNO FIKSNI RASHODI | 762.914 | 741.962 |
| 5 | NETO RASHODI FINANSIRANJA | 5.981 | 4.481 |
| 6 | **POSLOVNI REZULTAT (3 - 4)** | **401.854** | **335.165** |
| 7 | **BRUTO FINANSIJSKI REZULTAT (6 - 5)** | **395.873** | **330.684** |
|  | ***FAKTORI RIZIKA :*** |  |  |
| 8 | **POSLOVNOG (3 / 6)** | **2,90** | **3,21** |
| 9 | **FINANSIJSKOG (6 / 7)** | **1,02** | **1,01** |
| 10 | **UKUPNOG (8 \* 9)** | **2,96** | **3,24** |
| 11 | **PROCENAT UČEŠĆA MARŽE POKRIĆA U POSLOVNOM PRIHODU (3 / 1 \* 100)** | **90,69%** | **90,25%** |
| 12 | **POTREBAN POSLOVNI PRIHOD ZA OSTVARENJE NEUTRALNOG POSLOVNOG REZULTATA (4 / 11 \* 100)** | **841.233** | **822.119** |
| 13 | **POTREBAN POSLOVNI PRIHOD ZA OSTVARENJE NEUTRALNOG BRUTO FINANSIJSKOG REZULTATA ((4 + 5) / 11 \* 100)** | **847.828** | **827.084** |
| 14 | **PROCENAT ISKORIŠĆENJA POSLOVNOG PRIHODA ZA OSTVARENJE NEUTRALNOG POSLOVNOG REZULTATA (12 / 1 \* 100)** | **65,50%** | **68,89%** |
| 15 | **STOPA ELASTIČNOSTI OSTVARENJA NEUTRALNOG POSLOVNOG DOBITKA ((1 - 12) / 1) \* 100)** | **34,50%** | **31,12%** |
| 16 | **PROCENAT ISKORIŠĆENJA POSLOVNOG PRIHODA ZA OSTVARENJE NEUTRALNOG BRUTO FINANSIJSKOG REZULTATA (13 / 1 \* 100)** | **66,01%** | **69,30%** |
| 17 | **STOPA ELASTIČNOSTI OSTVARENJA NEUTRALNOG DOBITKA REDOVNE AKTIVNOSTI ((1 - 13) / 1) \* 100** | **33,99%** | **30,70%** |

Tabela br. 10: Analiza rizika i donje tačke rentabilnosti

Navedena analiza pokazuje da je procenat iskorišćenja prihoda za ostvarenje neutralnog bruto finansijskog rezultata 65,50%. Stopa elastičnosti ostvarenja neutralnog poslovnog rezultata iznosi 34,50%, što znači da se poslovni prihod može smanjiti za nešto više od 34%, a da to ne dovede do poslovnog gubitka preduzeća.

Koeficijent poslovnog rizika iznosi 2,90 što znači da jednoprocentualno povećanje prihoda dovodi do povećanja poslovnog rezultata za 2,90%. Ukupan rizik poslovana mjeren koeficijentom ukupnog rizika iznosi 2,96.

AD „Marina“ Bar ima značajnu finansijsku fleksibilnost koja se ogleda u neiskorišćenom potencijalu dodatnog zaduživanja što u budućnosti može dovesti do ostvarivanja pozitivnog multiplikativnog dejstva finansijskog leveridža. Istovremeno, kompanija je zbog niskog finansijskog leveridža veoma atraktivna za preuzimanje.

# 9. POSEBAN DIO - KORPORATIVNO UPRAVLJANJE

Menadžment AD Marina Bar u okviru svojih ovlašćenja primjenjuje osnovna načela korporativnog upravljanja i razvijaju korporativnu kulturu te nastoje svojom poslovnom strategijom i poslovnom politikom doprinijeti porastu ili rastu efikasnosti i transparentnosti poslovanja. Transparentnost se osigurava kroz redovnu javnu objavu finansijskih i drugih poslovnih informacija.

AD Marina Bar prihvata i implementira sistem korporativnog upravljanja poznat po nazivu “Poštuj ili objasni”. Korporativno upravljanje utiče na povećanje povjerenja i odgovornosti, doprinosi ostvarenju cilja poslovanja i daje Društvu kredibilitet prema akcionarima, poslovnim partnerima, državi, zaposlenima i ostalim nosiocima interesa. Pored standarda i pravila utvrđenih zakonom, Društvo implementira i standarde definisane Kodeksom korporativnog upravljanja u Crnoj Gori kao i najbolje korporativne prakse.

* Osnovni ciljevi korporativnog upravljanja su: javnost i transparentnost poslovanja, efikasno korišćenje resursa, društvena odgovornost i održivi razvoj.
* Članovi Odbora direktora imaju ovlašćenja u skladu sa zakonom i Statutom Društva. Članovi Odbora direktora dužni su da se, prilikom donošenja Odluka pridržavaju načela savjesnosti i da postupaju s pažnjom dobrog privrednika, u razumnom uvjerenju da djeluju u najboljem interesu Društva, i naročito su dužni da:
* postupaju savjesno i rade u korist Društva kao cjeline,
* postupaju s dužnom pažnjom i uz primjenu pravila struke prilikom odlučivanja,
* obezbijede primjenu odgovarajućih mjera radi kontrole poslovanja i preuzimanja obaveza od strane Društva,
* učestvuju u razmatranju svakog pitanja o kojem Odbor odlučuje,
* koriste ovlašćenja samo u korist Društva uključujući da:

a. ne koriste imovinu Društva za vlastite potrebe, kao da je njihova lična svojina,

b. ne koriste povjerljive informacije Društva radi sticanja lične dobiti,

c. ne zloupotrebljavaju funkciju u cilju ličnog bogaćenja na račun, odnosno štetu Društva,

d. ne iskorišćavaju mogućnosti koje Društvo stekne za zaključivanje poslova, radi

zaključivanja vlasititih poslova,

e. izbjegavaju konflikt interesa između njih i Društava kojima upravljaju,

f. prijave Skupštini akcionara svaku korist ili privilegiju koju imaju u Društvu, pored

naknade za svoj rad.

Članovi Odbora direktora imaju naknadu za svoj rad u Društvu. Članovi Odbora direktora nisu u radnom odnosu u Društvu, pa samim tim nemaju nadoknadu u slučaju ostavke ili prestanka mandata po drugom osnovu, ili prestanka radnog odnosa članova odbora direktora, dok zaposleni u AD Marina Bar svoja prava po navedenom osnovu ostvaruju u skladu sa Kolektivnim ugovorom Društva.

**\_\_\_\_\_\_\_\_\_\_\_\_\_\_\_\_\_\_\_\_**

**Finansijski direktor,**

**\_\_\_\_\_\_\_\_\_\_\_\_\_\_\_\_\_\_\_\_**

**Komercijalno – Tehnički direktor,**

**\_\_\_\_\_\_\_\_\_\_\_\_\_\_\_\_\_\_\_\_**

**Sekretar Društva,**

**\_\_\_\_\_\_\_\_\_\_\_\_\_\_\_\_\_\_\_\_**

**Direktor sektora Marketing,**

***AD MARINA BAR***

***IZVRŠNI DIREKTOR***

***\_\_\_\_\_\_\_\_\_\_\_\_\_\_\_\_\_\_\_\_***

***ŽELJKO STOJOVIĆ***